বুধবার সকালে অফিস টাইমে দমদম স্টেশনে সিগন্যাল খারাপ হয়ে যায়। দমদম ঢোকার মুখে দাঁড়িয়ে পড়ে বনগাঁ লাইনের ট্রেন। অফিস টাইমে দেরি হওয়ায় ক্ষোভে ফেটে পড়েন যাত্রীরা। 
 নিজস্ব প্রতিবেদন:  সিগন্যাল বিভ্রাট,  ব্যাহত শিয়ালদা-বনগাঁ লাইনে ট্রেন চলচলা। ডাউন লাইনে দাঁড়িয়ে পড়ে একের পর এক ট্রেন। বামগাছিতে রেললাইন অবরোধ করে বিক্ষোভ দেখান যাত্রীরা। বুধবার সকালে অফিস টাইমে দমদম স্টেশনে সিগন্যাল খারাপ হয়ে যায়। দমদম ঢোকার মুখে দাঁড়িয়ে পড়ে বনগাঁ লাইনের ট্রেন। অফিস টাইমে দেরি হওয়ায় ক্ষোভে ফেটে পড়েন যাত্রীরা। বামগাছিতে ট্রেন থেকে লাইনে নেমে বিক্ষোভ দেখাতে থাকেন  রেলযাত্রীরা। প্রায় ঘণ্টা খানেক শিয়ালদা-বনগাঁ শাখার ডাউন লাইনের ট্রেন চলাচল বন্ধ থাকে। যদিও ঘণ্টা খানেকের মধ্যে সিগন্যাল-বিভ্রাট মিটে যায়। ধীরে ধীরে স্বাভাবিক হচ্ছে শিয়ালদা-বনগাঁ লাইনের ট্রেন চলাচল। তবে পুরোপুরি পরিস্থিতি নিয়ন্ত্রণে আসতে বেশ কিছু সময় লাগবে।